Diari Oficial de la Generalitat Valenciana


Sumari del DOGV 8362, del 16-08-2018 (2018/7641)

Informació pública del document d'inici de l'avaluació ambiental i territorial estratègica sobre la modificació puntual de les normes urbanístiques del Pla General d'Ordenació Urbana.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8362

Data del DOGV
:   16-08-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/7641


Data del document
:   30-07-2018

Organisme emissor
:   Ajuntament de la Nucia

Tipus de document
:   Anunci

Descriptors 

:   * Nucia, la
    * pla d'urbanisme
    * administració local

Informació pública del document d'inici de l'avaluació ambiental i territorial estratègica sobre la modificació puntual de les normes urbanístiques del Pla General d'Ordenació Urbana. [2018/7641]  
En data 27 d'octubre de 2017, el Ple de l'Ajuntament de la Nucia va acordar aprovar el document d'inici de l'avaluació ambiental i territorial estratègica sobre la modificació del text dels articles 13, 16, 50, 51 i 52 de les normes urbanístiques del Pla general.  
En data 3 de novembre de 2017, la Junta de Govern Local en la seua condició d'òrgan ambiental i territorial, conforme a l'article 48.c de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, d'acord amb la modificació efectuada per la Llei 10/2015, amb vista a substanciar el procediment en la forma regulada en l'article 51 de la dita llei, va acordar sotmetre a informació pública el document d'inici d'avaluació ambiental i territorial estratègica sobre la modificació dels articles 13, 16, 50, 51 i 52 de la normes urbanístiques del Pla general de la Nucia.  
En compliment de l'anterior es van dirigir oficis a:  
Conselleria de Cultura i Educació, Direcció Territorial d'Alacant (escrit de data 10.11.2017).  
Conselleria de Medi Ambient, Aigua, Urbanisme i Habitatge, Direcció Territorial d'Alacant (escrit de data 10.11.2017).  
Iberdrola Distribución Eléctrica, SA, Alacant (escrit de data 10.11.2017).  
Aqualia (escrit de data 10.11.2017).  
Fobesa (escrit de data 10.11.2017).  
Durant el període concedit a aquest efecte (conforme a l'art. 51 de la LOTUP) no es va rebre cap escrit, suggeriment o proposta per part d'aquests organismes i entitats interessades en la modificació de l'ordenació que du a terme el document que s'està tramitant.  
En data 5 de gener de 2018, es va publicar en el Diari Oficial de la Generalitat Valenciana número 8206, d'eixa data, l'anunci d'informació pública de l'avaluació ambiental i territorial estratègica sobre la modificació del text dels articles 13, 16, 50, 51 i 52 de les normes urbanístiques del Pla general de la Nucia i atorgava a tots els interessats un termini de 45 dies hàbils perquè pogueren formular al·legacions i suggeriments a l'ordenació proposada.  
En l'expedient que tramita aquest Ajuntament per a la modificació puntual de les normes urbanístiques del Pla general d'ordenació urbana de la Nucia, amb data 14 de maig de 2018 s'ha rebut un informe del Servei Territorial de la Conselleria d'Habitatge, Obres Públiques i Vertebració del Territori d'Alacant en el qual es realitzen una sèrie d'observacions i suggeriments.  
Considerant els informes tècnics i jurídics emesos a l'efecte dels que es desprén la necessitat d'introduir canvis substancials en la proposta inicialment aprovada, raó per la qual, segons el que disposa l'article 57.1.c de la LOTUP, procedeix reiterar el tràmit d'informació pública pel termini de vint dies de manera que durant aquest període les persones interessades puguen realitzar les al·legacions que consideren referides als canvis proposats.  
D'acord amb tot això, i mitjançant la Resolució de l'Alcaldia de data 27 de juliol de 2018, se sotmet la versió inicial del pla modificada amb les modificacions substancials introduïdes, posant a disposició de tots els interessats i a tràmit d'informació pública pel termini de vint dies, comptat a partir de l'endemà a la publicació d'aquest anunci en el Diari Oficial de la Generalitat Valenciana, la nova redacció dels articles afectats per la modificació de les normes urbanístiques del Pla general de la Nucia, en virtut de l'article 57.1.c de la LOTUP.  
  
Durant el termini indicat podrà ser examinat en les dependències de l'Ajuntament de la Nucia, en l'edifici d'Urbanisme, situat en l'avinguda de Porvilla, número 38, de dilluns a divendres de 09.00 a 14.00 hores, i en la pàgina web de l'Ajuntament de la Nucia, http://www.lanucia.es, per les persones físiques o jurídiques que es consideren interessades, així com per les administracions afectades i els grups d'interés que ho desitgen a fi de formular al·legacions o suggeriments.  
  
La Nucia, 30 de juliol de 2018.- L'alcalde president: Bernabé Cano García.